આ પ્રસંગે ઉદ્ઘાટક તરીકે ઉપસ્થિત મંત્રી રમણભાઈ વોરાએ જણાવ્યું હતું કે મુખ્યમંત્રી આનંદીબેનના નેતૃત્વમાં પ્રજાનો વિકાસએ સર્વોપરી રહેવા પામ્યો છે ત્યારે પાટણ તાલુકો ખૂબ જ મોટો હોઈ લોકોને દૂર દૂરથી પાટણ ખાતે કામ અર્થે આવવું પડતું હતું ત્યારે લોકોની તકલીફોને લઈ પાટણ તાલુકામાંથી સરસ્વતી તાલુકો વિભાજીત કરવામાં આવ્યો અને આનંદીબેનના હસ્તે ચોરમારપુરા-શિહોરી રોડ, સમાલપાટીની જગ્યા ફાળવવામાં આવી હતી અને ત્યાં આનંદીબેનના હસ્તે ખાતમુર્હત કરવામાં આવ્યું હતું અને સરસ્વતી તાલુકાની નવીન સેવા સદન આજે બનવા પામ્યું છે ત્યારે ખાતમુર્હત, ભૂમિપૂજન કર્યા બાદ તેનું લોકાર્પણ પણ અમારા હસ્તે જ કરવામાં આવ્યું છે.